Hlinka Gretzky Cup

Hlinka Gretzky Cup (alun perin Phoenix Cup, myös nimillä Nations Cup, U-18 Junior World Cup ja Ivan Hlinkan muistoturnaus) on vuosittain järjestettävä jääkiekkoturnaus alle 18-vuotiaiden maajoukkueille. Sen järjestävät joka toinen vuosi vuorotellen Kanadan jääkiekkoliitto Hockey Canada ja urheilumarkkinointiyritys Oilers Entertainment Group (OEG) sekä Tšekin ja Slovakian jääkiekkoliitot.

Turnaus on Kanadassa arvostetumpi kuin IIHF:n järjestämät alle 18-vuotiaiden maailmanmestaruuskilpailut. Yhtenä syynä tähän on pidetty Kanadan ja Yhdysvaltojen mahdollisuutta saada Hlinka Gretzky Cupiin paras mahdollinen joukkue, sillä Kanadassa CHL:n alaisten junioriliigojen (QMJHL, OHL ja WHL) ja Yhdysvalloissa USHL-junioriliigan pudotuspelejä pelataan samaan aikaan alle 18-vuotiaiden MM-kilpailujen kanssa. Hlinka Gretzky Cupia arvostetaan myös NHL:n kykyjenetsijöiden keskuudessa NHL:ään varattavien pelaajien näytönpaikkana.

Ylivoimaisesti eniten mestaruuksia turnauksessa on voittanut Kanada 23 kultamitalillaan.

 Historia 
Turnaus pelattiin ensimmäisen kerran vuonna 1991 Japanissa nimellä Phoenix Cup. Siihen osallistuivat Kanada, Yhdysvallat, Neuvostoliitto ja isäntäjoukkue Japani. Vuosina 1992, 1993 ja 1995 turnaus pelattiin Japanissa nimellä Pacific Cup. Vuoden 1994 turnaus pelattiin välissä Meksikossa nimellä La Copa Mexico. Turnaukseen osallistuivat viitenä ensimmäisenä vuotena alkuperäiset joukkueet (Neuvostoliiton hajottua Venäjä). 

Vuonna 1996 turnaus pelattiin Pacific Cup -nimellä ensimmäisen kerran Kanadassa. Venäjän tilalle turnaukseen osallistui ensimmäisen kerran Suomi, joka saavutti pronssia voitettuaan pronssiottelussa Japanin lukemin 11–0. Vuodesta 1997, vain neljä vuotta Tšekkoslovakian Tšekin ja Slovakian valtioiksi jakaneen samettieron jälkeen maat isännöivät turnausta vuorotellen joka toinen vuosi vuoteen 2001 saakka. Turnausta pelattiin vuodet 1997–2002 joukkuemäärästä riippuen nimellä Nations Cup. Ensimmäisenä vuonna Three Nations Cupiin osallistui isäntäjoukkueiden lisäksi vain Kanada. Vuonna 1998 turnaus laajeni neljän joukkueen Four Nations Cupiksi, jolloin siihen osallistui neljäntenä joukkueena ainoan kerran Valko-Venäjä. Vuonna 1999 Valko-Venäjän korvasi Yhdysvallat. Vuonna 2001 turnaus laajeni kuuden joukkueen Six Nations Cupiksi, jolloin siihen osallistuivat ensimmäisen kerran Ruotsi ja Sveitsi sekä Yhdysvallat korvannut Venäjä. Vuonna 2002 turnaus laajeni lopulta nykyiseen kahdeksaan joukkueeseen, kun Suomi ja Yhdysvallat palasivat mukaan.

Vuonna 2003 turnaus nimettiin U-18 Junior World Cupiksi. Tšekki ja Slovakia siirtyivät vuorovuosina isännöimisestä isännöimään turnausta yhdessä. Se järjestettiin pääasiassa Tšekin Břeclavissa ja Slovakian Piešťanyssä, mutta sitä pelattiin myös Tšekin Hodonínissa (2004, 2007, 2008 ja 2009) ja Slovakian Bratislavassa (2015, 2016 ja 2017). Vuonna 2006 turnaus pelattiin ensimmäisen kerran nimellä Ivan Hlinkan muistoturnaus. Uudelleennimeämisellä haluttiin kunnioittaa vuonna 2004 auto-onnettomuudessa kuollutta tšekkiläistä jääkiekkoilijaa ja valmentajaa Ivan Hlinkaa, joka valmensi myös NHL:ssä.

Tammikuussa 2018 Kanadan jääkiekkoliitto Hockey Canada ja Oilers Entertainment Group (OEG) pääsivät Tšekin ja Slovakian jääkiekkoliittojen kanssa yhteisymmärrykseen turnauksen uudelleennimeämisestä Hlinka Gretzky Cupiksi myös kaikkien aikojen parhaana jääkiekkoilijana pidetyn kanadalaisen Wayne Gretzkyn mukaan, kun vuoden 2018 turnaus järjestettiin ensimmäisen kerran Kanadan Albertan Edmontonissa ja Red Deerissä. Turnaus järjestetään Edmontonin Rogers Placessa myös vuosina 2020 ja 2022, kun taas vuosien 2019 ja 2021 turnaukset pelataan Euroopassa. Turnauksen nimessä säilytettiin tämän myötä myös Ivan Hlinkan nimi.

 Mitalistit ja kisapaikkakunnat 
VuosiKultaaHopeaaPronssiaPaikka 1991  Neuvostoliitto  Kanada  Yhdysvallat ; Sapporo, Jokohama 1992  Kanada  Venäjä  Japani ; Tokio 1993  Venäjä  Yhdysvallat  Kanada ; Jokohama 1994  Kanada  Yhdysvallat  Venäjä ; México 1995  Venäjä  Kanada  Yhdysvallat ; Jokohama 1996  Kanada  Yhdysvallat  Suomi ; Nelson / Castlegar, Brittiläinen Kolumbia 1997  Kanada  Tšekki  Slovakia ; Jihlava, Žďár nad Sázavou, Znojmo 1998  Kanada  Tšekki  Slovakia ; Bratislava 1999  Kanada  Yhdysvallat  Tšekki ; Havlíčkův Brod, Třebíč, Znojmo 2000  Kanada  Yhdysvallat  Tšekki ; Kežmarok 2001  Kanada  Tšekki  Venäjä ; Kolín, Mladá Boleslav, Nymburk 2002  Kanada  Tšekki  Venäjä ; Břeclav ; Piešťany 2003  Yhdysvallat  Venäjä  Tšekki ; Břeclav ; Piešťany 2004  Kanada  Tšekki  Ruotsi ; Břeclav, Hodonín  ; Piešťany 2005  Kanada  Tšekki  Suomi ; Břeclav ; Piešťany 2006  Kanada  Yhdysvallat  Venäjä ; Břeclav ; Piešťany 2007  Ruotsi  Suomi  Venäjä ; Hodonín  ; Piešťany 2008  Kanada  Venäjä  Ruotsi ; Hodonín  ; Piešťany 2009  Kanada  Venäjä  Ruotsi ; Hodonín, Břeclav  ; Piešťany 2010  Kanada  Yhdysvallat  Ruotsi ; Břeclav ; Piešťany 2011  Kanada  Ruotsi  Venäjä ; Břeclav ; Piešťany 2012  Kanada  Suomi  Ruotsi ; Břeclav ; Piešťany 2013    ; Břeclav ; Piešťany 2014    ; Břeclav ; Piešťany 2015    ; Břeclav ; Bratislava 2016    ; Břeclav ; Bratislava 2017    ; Břeclav ; Bratislava 2018    ; Edmonton / Red Deer, Alberta 2019       ; Břeclav ; Piešťany 2021    ; Břeclav ; Piešťany 2022       ; Red Deer, Alberta

 Mitalitaulukko 
Maa Kultaa Hopeaa PronssiaYhteensäTurnaukset Kanada23312730 VenäjäMyös  Neuvostoliitto5491825 Yhdysvallat1931327 Tšekki1841324 Ruotsi1481320 Suomi023520 Slovakia012324 Japani00116 Sveitsi000020 Saksa00002 Valko-Venäjä00001
* Päivitetty vuoden 2022 turnauksen jälkeen.

 Lähteet 

 Aiheesta muualla 
Turnauksen kotisivut  
Elite Prospects - Hlinka Gretzky Cup 

 Katso myös 
Jääkiekon alle 18-vuotiaiden maailmanmestaruuskilpailut
Nuorten olympialaiset
World U-17 Hockey Challenge
Jääkiekon nuorten maailmanmestaruuskilpailut
Jääkiekon maailmanmestaruuskilpailut

Luokka:Jääkiekkokilpailut
Luokka:Kanadan jääkiekko
Luokka:Tšekin jääkiekko
Luokka:Slovakian jääkiekko